Okresná prokuratúra Nitra 
Damborského 1, 949 99 Nitra 1

Sp. zn. : 2 Pv 396/11/4403	Nitra, 25.10.2013
EEČ : 2-32-217-2013

U Z N E S E N I E

Trestná vec:	obvinený XXXXX a spol.  
Prečin:	Podvod podľa § 221 odsek 1, odsek 2 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Nitra
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 3 229,44 € 
b.	Peňažná suma určená na všeobecne prospešné účely: 700,00 € 
c.	Suma odovzdaná štátu na peňažnú pomoc obetiam trestnej činnosti: 700,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
realizované policajtom Obv.odd. PZ Nitra pod spisovou značkou ORP-2020/NR-NR-2011.
spoločným konaním spáchali skutky spočívajúce v tom, že 

1.)	dňa 24.02.2011 obv. XXXXX uzavrel so spoločnosťou Orange Slovensko, a.s. so sídlom Bratislava, Prievozská 6/A, v prevádzke HTK Mobile, s.r.o. v OC Centro Nitra, Akademická ulica Zmluvu o pripojení č. A5528181 s produktom Biznis 300+nonstop+volania po 1 min. zdarma na tel. č. 0917 404 886, pričom súčasťou bolo poskytnutie mobilného telefónu zn. Sony XXXXX s dobou viazanosti 24 mesiacov, 
k predmetnej zmluve predložil občiansky preukaz na meno XXXXX, č. OP SL220402, uvedenú zmluvu podpísal pod menom XXXXX, následne predmetný telefón XXXXX a XXXXX predali na inzerát a peniaze si obaja obvinení rozdelili, čím spoločnosti Orange Slovensko, a.s. vznikla škoda vo výške 487,57 €, 

2.)	dňa 24.02.2011 obvinení prišli spoločne do predajne NAY Elektrodom v Nitre, na Chrenovskej ul. č. 28 za účelom nákupu čiernej techniky - notebooku Asus na splátky, pričom XXXXX uzavrel so spoločnosťou Quatro Zmluvu o pôžičke 
č. 1023954178 (20051768), na základe ktorej mu bol poskytnutý finančný úver na nákup konkrétneho tovaru - čiernej techniky zn. Asus X52F-SK298 v kúpnej cene 579,- €, pričom  k predmetnej zmluve predložil občiansky preukaz na meno XXXXX č. SL 220402, vodičský preukaz a kópiu potvrdenia o podaní daňového priznania z príjmov FO za rok 2010, pričom uvedenú zmluvu pod menom XXXXX aj podpísal, čím sa predmetný úver zaviazal splácať v 15-tich mesačných splátkach po 46,11 €, pričom pri podpise zmluvy bola uhradená akontácia vo výške 74,76 €, následne predmetný notebook obvinení XXXXX predali na inzerát a peniaze si rozdelili, čím spoločnosti Consumer Finance Holding, a.s. so sídlom Kežmarok, Hlavné námestie 12 spôsobili škodu vo výške 646,82 €, 

3.)	dňa 27.02.2011 uzavrel obvinený XXXXX so spoločnosťou Consumer Finance Holding, a.s. v predajni O2 Partnerská predajňa v Nitre, v OC Galéria na Bratislavskej ul.     č. 5 Zmluvu o pôžičke č. 1023957016 (20052446), na základe ktorej mu bol poskytnutý finančný úver na nákup mobilného telefónu zn. XXXXX v kúpnej cene 181,20 €, 
k predmetnej zmluve predložil občiansky preukaz na meno XXXXX č. SL220402 spolu s vodičským preukazom, pričom po vyplatení akontácie pri uzatvorení zmluvy vo výške 15,10 € sa zaviazal predmetný úver splácať v 11. mesačných splátkach po 15,10 €, následne predmetný mobilný telefón obvinení XXXXX a XXXXX predali na inzerát a peniaze si rozdelili, čím spôsobili spoločnosti Consumer Finance Holding, a.s. so sídlom Kežmarok, Hlavné námestie 12 škodu vo výške 176,77 €, 

4.)	dňa 04.03.2011 uzatvoril obvinený XXXXX v Obchodnom centre Mlyny v Nitre, na Štefánikovej ul. č. 61 v predajni Planeo Elektro so spoločnosťou Home Credit Slovakia, a.s. so sídlom XXXXX, Teplická 147 Úverovú zmluvu č. 4103011501, ktorú podpísal, k predmetnej zmluve predložil občiansky preukaz na meno XXXXX č. 
SL220402 a na základe tejto zmluvy mu bol spoločnosťou Home Credit Slovakia, a.s. poskytnutý úver vo výške 410,62 € na kúpu elektroniky - televízora zn. Samsung v zmysle dohodnutých zmluvných podmienok, pričom sa zaviazal uvedený úver splácať v 12-tich mesačných splátkach vo výške 40,36 €, pričom obvinený XXXXX mu pomáhal odniesť predmetný televízor z predajne, následne predmetný televízor predali na inzerát a peniaze si všetci traja obvinení rozdelili, pričom uvedený úver nesplácali, čím svojím konaním spôsobili spoločnosti Home Credit Slovakia, a.s. škodu vo výške 488,32 €, 
5.)	dňa 08.03.2011 uzavrel obvinený XXXXX so spoločnosťou Autofinance, a.s. so sídlom Kežmarok, Pod lesom 22, v zastúpení XXXXX, 
so sídlom 1. Mája 76, XXXXX Zmluvu o spotrebnom úvere 
č. 1110092, na základe ktorej mu bol poskytnutý finančný úver vo výške 2.800,- € na kúpu osobného motorového vozidla zn. Škoda Octavia, VIN: 1TMBDN11U322598859, rok výroby 2002, ktorý sa zaviazal splácať v 36-tich mesačných splátkach vo výške 135,89 €, 
k predmetnej zmluve predložil občiansky preukaz na meno XXXXX č. SL220402, uvedenú zmluvu aj pod menom XXXXX podpísal, z uvedeného úveru boli uhradené 3 splátky, čím vznikla spoločnosti Autofinance, a.s. škoda vo výške 1.483,85 €;
- obaja obvinení: XXXXX a XXXXX, uznali výšku škody uplatňovanú poškodenými spoločnosťami Fast Plus, s.r.o., Orange Slovensko a.s., Consumer Finance Holding, a.s., Autofinance, a.s.,  v celkovej sume 3.229,44 €, ktorú uhradili spoločne a nerozdielne nasledovným spôsobom:
  - dňa 22.08.2013 poukázali obvinení cez Internetbankung na účet poškodenej spoločnosti 	Autofinance, a.s.  sumu 1483,85,- €, 
- dňa 22.08.2013 poukázali obvinení cez Internetbankung na účet poškodenej spoločnosti 	Consumer Finance Holding, a.s.  sumu 666,81,- € a sumu 180,59 €, 
- dňa 22.08.2013 poukázali obvinení cez Internetbankung na účet poškodenej spoločnosti 	Fast Plus, s.r.o. sumu 410,62 € €, 
- dňa 22.08.2013 poukázali obvinení cez Internetbankung na účet poškodenej spoločnosti 	Orange Slovensko a.s. sumu 487,57 €; 

- nakoľko poškodeným spoločnostiam bola uhradená uplatnená škoda a iná ujma im nebola spôsobená, iný nárok si poškodené spoločnosti neuplatnili;
a
- dňa 22.08.2013 poukázali obvinení cez Internetbankung na účet Okresnej prokuratúry Nitra, číslo účtu 1836496151/0200, peňažnú sumu vo výške 700,- EUR, určenú na všeobecne prospešné účely, z ktorej 100 % určili štátu na pomoc poškodeným podľa osobitného zákona, pričom sa má za to, že 350,- € poukázal obvinený XXXXX a 350,- € poukázal obvinený XXXXX.

Odôvodnenie: 
Dňa 12.09.2012 vyšetrovateľ Okresného riaditeľstva Policajného zboru uznesením vydaným pod ČVS: ORP-1357/2-OVK-NR-2011 podľa § 206 odsek 1 Trestného poriadku vzniesol obvinenie Celestínovi Koštovi a XXXXX za spolupáchateľstvom spáchaný prečin podvodu podľa § 20 k § 221 odsek 1, odsek 2 Trestného zákona na skutkovom základe uvedenom vo výrokovej časti tohto uznesenia.

	Preskúmaním celého súvisiaceho spisového materiálu bolo zistené, že obvinení: XXXXX a XXXXX, spoločným konaním spáchali skutky uvedené vo výrokovej časti uznesenia v bodoch 1 - 5, ktorými naplnili všetky obligatórne znaky pokračujúceho prečinu podvodu podľa § 221 odsek 1, odsek 2  Trestného zákona k § 20 Trestného zákona, pričom ide o prečin, za ktorý Trestný zákon v osobitnej časti ustanovuje trest odňatia slobody na jeden až päť rokov, teda horná hranica trestu odňatia slobody pri tomto prečine neprevyšuje hornú hranicu trestu odňatia slobody uvedenú v § 220 odsek 1 Trestného poriadku.

Obvinení: XXXXX a XXXXX, a splnomocnení zástupcovia poškodených spoločností uzavreli dňa 20.08.2013 v konaní pred probačným a mediačným úradníkom Okresného súdu Nitra, XXXXX (č. k. 2M/5,6/2013) zmier, z obsahu ktorého vyplýva, že obvinení uznali výšku škody spôsobenú trestnými činmi jednotlivým poškodeným, ktorú 22.08.2013 všetkým poškodeným uhradili spôsobom uvedeným vo výroku tohto uznesenia. Iný nárok si poškodení neuplatnili, nakoľko im uplatnená škoda bola uhradená a iná ujma im nebola spôsobená.

Obvinení: XXXXX a XXXXX slobodne, vážne, zrozumiteľne a určito vyhlásili, že spáchali skutky, pre ktoré sú trestne stíhaní. 

	Obvinení: XXXXX a XXXXX dňa 22.08.2013 poukázali na účet Okresnej prokuratúry Nitra, číslo účtu 1836496151/0200, peňažnú sumu vo výške 700,- EUR, určenú na všeobecne prospešné účely, z ktorej 100 % určili štátu na pomoc poškodeným podľa osobitného zákona a túto sumu považuje prokuratúra za primeranú závažnosti spáchaného prečinu.

	Obvinení: XXXXX a XXXXX, a splnomocnení zástupcovia poškodených spoločností súhlasili  s uzatvorením zmieru.

Z odpisov registra trestov obvinených Celestína Koštu a XXXXX vyplýva, že ani jeden doposiaľ nebol súdne trestaný. 

Z Ústrednej evidencie priestupkov Ministerstva vnútra SR vyplýva, že obvinený XXXXX má doposiaľ jeden záznam, ktorý sa však týka porušenia pravidiel cestnej premávky. Obvinený XXXXX má v evidencii priestupkov niekoľko záznamov, avšak všetky sa tiež týkajú porušenia pravidiel cestnej premávky.

Vzhľadom na povahu a závažnosť spáchaného prečinu, na mieru, akou bol prečinom dotknutý verejný záujem, na osoby oboch obvinených a na ich osobné a majetkové pomery som dospela k záveru, že rozhodnutie o schválení zmieru a o zastavení trestného stíhania je dostačujúce. 

Preto som rozhodla tak, ako je to uvedené vo výrokovej časti tohto uznesenia.  

Poučenie: 
Podľa § 215 odsek 6 Trestného poriadku, obvinený a poškodený môžu proti uzneseniu o zastavení trestného stíhania (časť II. tohto uznesenia) podať sťažnosť, ktorá má odkladný účinok. Podľa § 187 odsek 1 Trestného poriadku, sťažnosť sa podáva orgánu, proti ktorého uzneseniu smeruje, a to do troch dní od oznámenia uznesenia.

Mgr. Soňa Struhárová
prokurátorka